rejauldu/bengali-wikipedia huggingface dataset:
thumb|450px|চ্যাংলাং সহ অরুণাচল প্রদেশের জেলা মানচিত্র চ্যাংলাং () ভারতের অরুণাচল প্রদেশ রাজ্যের চ্যাংলাং জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে চ্যাংলাং শহরের জনসংখ্যা হল ৬৩৯৪ জন। এর মধ্যে পুরুষ ৫৬% এবং নারী ৪৪%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে চ্যাংলাং এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:অরুণাচল প্রদেশের শহর ও নগর
২০২৫ সালের ফেব্রুয়ারি পর্যন্ত, তাইওয়ানে ১১টি মসজিদ রয়েছে। নীচে তাইওয়ানে মসজিদগুলোর তালিকা দেওয়া হল। তাইপেই গ্র্যান্ড মসজিদ হলো তাইওয়ানের সবচেয়ে বড় এবং প্রাচীন মসজিদ।  নামচীনাতাইওয়ানিজহাকাচিত্রঅবস্থানপ্রতিষ্ঠিততাইপেই গ্র্যান্ড মসজিদTâi-pak Chheng-chin-sīThòi-pet Chhîn-chṳ̂n-sṳ120pxডা'আন, তাইপেই১৯৪৭ (মূল ভবন)১৯৬০ (বর্তমান ভবন)কাওশিয়ুং মসজিদKo-hiông Chheng-chin-sīKô-hiùng Chhîn-chṳ̂n-sṳ120pxলিঙ্গ্যা, কাওশিয়ুং১৯৪৯ (মূল ভবন)১৯৫১ (দ্বিতীয় ভবন)১৯৯২ (বর্তমান ভবন)তাইপেই কালচারাল মসজিদTâi-pak Bûn-hoà Chheng-chin-sīThòi-pet Vùn-fa Chhîn-chṳ̂n-sṳ120pxঝঙঝেং, তাইপেই১৯৫০ (মূল ভবন)১৯৮২ (বর্তমান ভবন)তাইচুং মসজিদTâi-tiong Chheng-chin-sīThòi-chûng Chhîn-chṳ̂n-sṳ120pxনানতুন, তাইচুং১৯৫১ (মূল ভবন)১৯৯০ (বর্তমান ভবন)লংগাং মসজিদLiông-kong Chheng-chin-sīLiùng-kông Chhîn-chṳ̂n-sṳ120pxঝঙলি, তাওয়ান, তাওয়ান১৯৬৭ (মূল ভবন)১৯৮৯ (বর্তমান ভবন)তাইনান মসজিদTâi-lâm Chheng-chin-sīThòi-nàm Chhîn-chṳ̂n-sṳ120pxপূর্ব জেলা, তাইনানসেপ্টেম্বর ১৯৯৬আত-তাকওয়া মসজিদToā-Hng Chheng-chin-sīThai-yèn Chhîn-chṳ̂n-sṳ120pxডায়ুয়ান, তাওয়ান৯ জুন ২০১৩বাইতুল মুসলিমিন মসজিদ巴特爾穆斯林清真寺   সু'আও, ইলান ২০১৪আন-নূর তংকাং মসজিদTang-káng Chheng-chin-sīTûng-kóng Chhîn-chṳ̂n-sṳ120pxডংগাং, পিংটুং১৮ ফেব্রুয়ারি ২০১৮হুয়ালিয়েন আল-ফালাহ মসজিদ120pxহুয়ালিয়েন শহর, হুয়ালিয়েন জেলা১৮ মার্চ ২০১৮তাইনান মসজিদ台南市阿薩拉姆清真寺তাইনান শহর  দেখুন এছাড়া  তাইওয়ানে ইসলাম  মসজিদের তালিকা  বহিঃসংযোগ   তাইওয়ানে মসজিদ এবং প্রার্থনা কক্ষ    তাইওয়ান মসজিদ
১৯৮৮–৮৯ সন্তোষ ট্রফি ছিল সন্তোষ ট্রফির ৪৫তম সংস্করণ আসর, ভারতে ফুটবলের প্রধান রাজ্য প্রতিযোগিতা। এটি আসামের যোরহাট, শিলচর এবং গুয়াহাটিতে অনুষ্ঠিত হয়েছিল। ফাইনালে টাইব্রেকারে বাংলা ৫–৪ গোলে কেরালাকে হারিয়ে ২৩তম বারের মতো প্রতিযোগিতা জিতেছেন।  ২৪টি দলকে ৬টি ক্লাস্টারে ভাগ করা হয়েছিল। প্রতিটি ক্লাস্টারের শীর্ষ দল কেরালা, মহারাষ্ট্র, পাঞ্জাব এবং কর্ণাটকের সাথে কোয়ার্টার ফাইনাল লিগে যোগ্যতা অর্জন করেছে যারা আগের বছর সেমি–ফাইনালে খেলার যোগ্যতা অর্জন করেছিল।Bengal gunning for revenge, Indian Express, 5 March 1989  ফাইনাল  তথ্যসূত্র   বহিঃসংযোগ   ভারত ১৯৮৯ রেক.স্পোর্ট.সকার স্ট্যাটিস্টিকস ফাউন্ডেশনে  বিষয়শ্রেণী:সন্তোষ ট্রফির মৌসুম
রেডিও হলো ২০২৩ সালের একটি বাংলাদেশী যুদ্ধভিত্তিক নাটকীয় চলচ্চিত্র। এটি রচনা করেন অনন্য জামান ও পরিচালনা করেন অনন্য মামুন। প্রযোজনা করেছেন মোজাম্মেল হোসেন চৌধুরী। প্রধান চরিত্রে অভিনয় করেছেন রিয়াজ, নাদের চৌধুরী, এলিনা শাম্মী, জাকিয়া বারী মম, প্রাণ রায় ও লুৎফর রহমান জর্জ। এটি বঙ্গবন্ধু শেখ মুজিবুর রহমানের ঐতিহাসিক সাতই মার্চের ভাষণের প্রেক্ষাপটে নির্মিত হয়েছে। ২০২৩ সালের ৭ই মার্চ টেলিভিশনে এবং ১০ই মার্চ প্রেক্ষাগৃহে মুক্তি পায়।   কাহিনি  বঙ্গবন্ধু শেখ মুজিবুর রহমানের ৭ মার্চের ভাষণকে কেন্দ্র করে চলচ্চিত্রটি নির্মিত হয়। ঐতিহাসিক সেই ৭ মার্চের ভাষণ শোনার ক্ষেত্রে নাগরিক সুবিধাবঞ্চিত একটি গ্রামে রেডিও কতটা গুরুত্বপূর্ণ ভূমিকা রেখেছিল, তা নিয়ে এই চলচ্চিত্রের গল্প।   অভিনয়শিল্পী   রিয়াজ  জাকিয়া বারী মম  এলিনা শাম্মী  লুৎফর রহমান জর্জ  নাদের চৌধুরী  রাইফুল ইসলাম সুজন  প্রাণ রায়   সাইফুল বাবু   নির্মাণ  ছবিটি প্রযোজনা করেছে তরঙ্গ প্রোডাকশন এবং বিতরণ করেছে ইমপ্রেস টেলিফিল্ম লিমিটেড।   মুক্তি  এফডিসির জহির রায়হান মিলনায়তনে রেডিওর বিশেষ প্রদর্শনী অনুষ্ঠিত হয়। ২০২৩ সালের ৭ই মার্চ চ্যানেল আই টেলিভিশনে প্রদর্শনী হয়। পরে একই বছর ১০ মার্চ প্রেক্ষাগৃহে মুক্তি পায়।   তথ্যসূত্র    বহিঃসংযোগ        বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী ঐতিহাসিক চলচ্চিত্র বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র বিষয়শ্রেণী:বাংলাদেশী যুদ্ধভিত্তিক চলচ্চিত্র বিষয়শ্রেণী:শেখ মুজিবুর রহমানের সাংস্কৃতিক চিত্রায়ণ বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:অনন্য মামুন পরিচালিত চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:বাংলা ভাষার নাট্য চলচ্চিত্র
হরবিন্দর সিং (; ; জন্ম: ২৩ ডিসেম্বর, ১৯৭৭) পাঞ্জাবের অমৃতসর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে পাঞ্জাব ও রেলওয়েজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।   প্রথম-শ্রেণীর ক্রিকেট  ১৯৯৫-৯৬ মৌসুম থেকে ২০০৮ সাল পর্যন্ত হরবিন্দর সিংয়ের প্রথম-শ্রেণীর খেলোয়াড়ী জীবন চলমান ছিল। ১৯৯০-এর দশকের মাঝামাঝি সময়ে অন্যতম প্রতিশ্রুতিশীল ভারতীয় মিডিয়াম পেসার হিসেবে আত্মপ্রকাশ করেন। ঘরোয়া ক্রিকেটে বেশ কয়েকটি খেলায় দূর্দান্ত ক্রীড়াশৈলী প্রদর্শনের পাশাপাশি ভারতের অনূর্ধ্ব-১৯ দলের পক্ষে খেলেছেন।  ফেব্রুয়ারি, ১৯৯৭ সালে বাংলাদেশে অনুষ্ঠিত সার্ক ট্যুর টুর্নামেন্টে ভারতের এ-দলের পক্ষে খেলার জন্যে মনোনীত হন। ঐ প্রতিযোগিতায় অন্যতম তারকা খেলোয়াড়ের মর্যাদা পান। পাকিস্তান এ-দলের বিপক্ষে ৬/৪৩ ও বাংলাদেশ এ-দলের বিপক্ষে ৪/৪৪ বোলিং পরিসংখ্যান গড়েছিলেন। এরফলে, ঐ বছরে কানাডা গমন করেন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্ট ও ষোলোটি একদিনের আন্তর্জাতিকে অংশগ্রহণ করেছেন হরবিন্দর সিং। ৬ মার্চ, ১৯৯৮ এ চেন্নাইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২২ আগস্ট, ২০০১ তারিখে ক্যান্ডিতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।  ১৯৯৭ সালে টরন্টোয় অনুষ্ঠিত সাহারা কাপের প্রথম খেলায় পাকিস্তানের বিপক্ষে একদিনের আন্তর্জাতিকে অভিষেক ঘটে হরবিন্দর সিংয়ের। ধীরে ধীরে পরিপক্কতা আনয়ণের ফলে, ১৯৯৮ সালের শুরুতে অস্ট্রেলিয়া দলের বিপক্ষে টেস্ট ক্রিকেটে অভিষেক পর্ব সম্পন্ন হয় তার। দূর্দান্ত সূচনা করেন। নিজস্ব প্রথম স্পেলে মার্ক টেলরের উইকেট লাভে সক্ষম হন। একই সিরিজের তৃতীয় টেস্টে জাভাগাল শ্রীনাথের পরিবর্তে খেলার সুযোগ পান। মাইকেল স্ল্যাটারের উইকেট পান।  এর পরপরই শারজায় কোকা কোলা প্রতিযোগিতায় ভারত দলের সদস্যরূপে তাকে রাখা হয়। কিন্তু, দলে নিজেকে স্থায়ী আসন গেড়ে নিতে পারেননি। ক্যান্ডিতে শ্রীলঙ্কার বিপক্ষে সর্বশেষ খেলায় অংশ নেন। আবারও তিনি ভালোমানের বোলিং করেন কিন্তু সফল হননি। একদিনের খেলায় উইকেট পেলেও ওভারপ্রতি তাকে পাঁচের অধিক রান খরচ করতে হয়েছিল।  ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। ২০২০ সালে ভারতের জাতীয় দল নির্বাচকের ভূমিকায় অবতীর্ণ হন।   তথ্যসূত্র    আরও দেখুন   অমর সিং  কানবর রাই সিং  ভারতীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  ভারতীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অমৃতসর থেকে আগত ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:পাঞ্জাবের (ভারত) ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:মধ্যাঞ্চলের ক্রিকেটার বিষয়শ্রেণী:রেলওয়েজের ক্রিকেটার
অশ্বিনী আনন্দিতা (জন্ম: ২৫ জুলাই ১৯৯৬) একজন ভারতীয় মডেল, দক্ষিণ ভারতীয় টেলিভিশন অভিনেত্রী এবং নৃত্যশিল্পী, যিনি মূলত তামিল এবং কন্নড় টেলিভিশন জগতে কাজ করেন। তিনি স্টার সুবর্ণ নামক আঞ্চলিক টিভি চ্যানেলের জনপ্রিয় বিনোদনমূলক অনুষ্ঠান হাল্লি হায়দা প্যাটেগ বান্দা -এর দ্বিতীয় মরসুমের চূড়ান্ত পর্বের জন্য নিরবাচিত হয়ে বিশেষ পরিচিতি লাভ করেন।  এছাড়া, তিনি  স্টার বিজয়ের  নম্মা ভিতু পোন্নু ধারাবাহিকে মীনাক্ষী কার্তিক এবং থাঙ্গামাগল-এ হাসিনীর চরিত্রে অভিনয়ের জন্য সুপরিচিত।    জীবনের প্রথমার্ধ  অশ্বিনী ১৯৯৬ সালের ২৫ জুলাই কর্ণাটকের বেঙ্গালুরুতে জন্মগ্রহণ করেন। তার মাতৃভাষা কন্নড় । তিনি বেঙ্গালুরুর বাগ্দেবী বিলাস স্কুল থেকে প্রাথমিক শিক্ষা সম্পন্ন করেন এবং পরবর্তীতে ড্রিমজোন স্কুল অফ ক্রিয়েটিভ স্টাডিজ, বনসওয়াড়ি থেকে স্নাতক ডিগ্রি অর্জন করেন।   কর্মজীবন  ২০১৩ সালে মডেলিংয়ের মাধ্যমে কর্মজীবন শুরু করেব অশ্বিনী।  ২০১৪ সালে পিয়াতে হুদগির হাল্লি লাইফ নামক অনুষ্ঠানের তৃতীয় মরসুমে  প্রতিযোগী হিসাবে অংশগ্রহণ করেন। এরপর পুনরায় তিনি ২০১৫ সালে হাল্লি হায়দা প্যাটেগ বান্দা নামক অনুষ্ঠানের দ্বিতীয় মরসুমে অংশগ্রহণ করেন এবং চূড়ান্ত পর্বে নির্বাচিত হয়ে দর্শকদের মধ্যে জনপ্রিয়তা অর্জন করেন।  ২০২১ সালে, তিনি জি তামিলে প্রচারিত ডান্স জোডি ডান্স -এর প্রথম মরসুমে মাথান পান্ডিয়ানের সঙ্গে প্রতিযোগী হিসাবে অংশগ্রহণ করেন।  একই বছরে তিনি স্টার বিজয়ে জনপ্রিয় ধারাবাহিক নম্মা ভিতু পোন্নু-তে মীনাক্ষী কার্তিক চরিত্রে অভিনয় করে প্রশংসিত হন। এই ধারাবাহিকটি ২৫ মার্চ ২০২৩ সালে শেষ হয়।  এরপর, তিনি কাতরুক্কেন্না ভেলি ধারাবাহিকে শিবানীর ভূমিকায় অভিনয় করেন, যেখানে তিনি প্রধান পুরুষ  চরিত্রের অনুরাগী এক মহিলার চরিত্রে ছিলেন।  ২০২৪ সালে, অশ্বিনী আবারও স্টার বিজয়ের ধারাবাহিক থাঙ্গামাগল-এ প্রধান চরিত্রে অভিনয়ের সুযোগ পান, যেখানে তিনি হাসিনীর চরিত্রে অভিনয় করেন। হাসিনী একজন আদর্শ বাবার মেয়ে, যাকে নানা পরিস্থিতিতে গ্রামের এক গৃহকর্মীর ভূমিকায় অভিনয় করতে হয়। একই বছরে, তিনি উপ্পু পুলি করম নামক একটি স্ট্রিমিং টেলিভিশন  শৃঙ্খলায় অভিনয় করেন, যা দক্ষিণ কোরিয়ান জনপ্রিয় সিরিজ মাই ফাদার ইজ স্ট্রেঞ্জ-এর পুনর্নিরমান।    চলচ্চিত্র তালিকা    টেলিভিশন ধারাবাহিক   বছর শিরোনাম ভূমিকা ভাষা চ্যানেল নোট  ২০২১–২০২৩ নাম্মা ভিতু পোন্নু মীনাক্ষী কার্তিক তামিল তারকা বিজয়  ২০২৩ ভারতী কান্নাম্মা নিজেই অতিথি উপস্থিতি কাতরুকোন্না ভেলি শিবানী বিশেষ উপস্থিতি ২০২৪–বর্তমান থাঙ্গামাগল হাসিনী ওরফে অঞ্জলি   + বছর শিরোনাম ভূমিকা ওটিটি প্ল্যাটফর্ম ভাষা নোট তথ্য. ২০২২ পোনমগাল ভন্ডাল - কভার সংস্করণ প্রধান নৃত্যশিল্পী ইউটিউব তামিল স্টার মিউজিক দ্বারা প্রকাশিত  ২০২৩ ওয়াদি ওয়াদি প্রধান চরিত্রে অভিনয় মিউজিক ভিডিওর সহ-অভিনেতা অরুণ কার্তি  ২০২৪ উপ্পু পুলি কারাম কীর্তি ডিজনি+ হটস্টার ওয়েব-সিরিজ    পুরস্কার এবং মনোনয়ন  +অশ্বিনী আনন্দিতা কর্তৃক গৃহীত পুরস্কার এবং মনোনয়ন বছর পুরস্কার বিভাগ কাজ ফলাফল  ২০২৩ ৮ম বার্ষিক বিজয় টেলিভিশন পুরস্কার সেরা পুত্রবধূ নাম্মা ভিতু পোন্নু     তথ্যসূত্র   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম
লিও জেমস রেইনওয়াটার একজন মার্কিন পদার্থবিজ্ঞানী। তিনি অন্য দুই জন বিজ্ঞানীর সাথে যৌথভাবে ১৯৭৫ সালে পদার্থবিজ্ঞানে নোবেল পুরস্কার লাভ করেন। তারা বিশেষ ধরনের পরমাণুর কেন্দ্রিনের আকার আবিষ্কারের জন্য এই পুরস্কার পেয়েছিলেন।The Nobel Prize in Physics 1975   জীবনী  তিনি ১৯৩৯ সালে ক্যালিফোর্নিয়া ইনস্টিটিউট অফ টেকনোলজি থেকে পদার্থবিজ্ঞানে ব্যাচেলর ডিগ্রি অর্জন করেন। ১৯৪৬ সালে কলাম্বিয়া ইউনিভার্সিটি থেকে পদার্থবিজ্ঞানে ডক্টরেট ডিগ্রি অর্জন করেন। তিনি ১৯৪৬ সালে কলাম্বিয়া বিশ্ববিদ্যালয়ের পদার্থবিজ্ঞান বিভাগে শিক্ষক হিসেবে যোগদান করেন এবং ১৯৫২ সালে পূর্ণ অধ্যাপক হিসেবে উন্নীত হন।   তথ্যসূত্র    বহিঃসংযোগ   James Rainwater  James Rainwater – Autobiography  Leo James Rainwater  Photograph, Biography and Bibliographic Resources, from the Office of Scientific and Technical Information, United States Department of Energy  বিষয়শ্রেণী:১৯১৭-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:মার্কিন পদার্থবিজ্ঞানী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:মার্কিন নিউক্লীয় পদার্থবিজ্ঞানী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:অপটিক্যাল সোসাইটির সভ্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্রীতদাসের হাসি বাংলাদেশি কথাসাহিত্যিক শওকত ওসমান রচিত উপন্যাস। ১৯৬১ সালে রচিত উপন্যাসটি প্রথম ১৯৬২ সালে প্রকাশিত হয়।বাংলা ভাষা ও সাহিত্য জিজ্ঞাসা : সৌমিত্র শেখর। পৃষ্ঠা ৫৩৫: সংস্করণ ফেব্রুয়ারি ২০২০ পরবর্তীকালে ২০১৫ সালে সময় প্রকাশন কর্তৃক প্রকাশিত হয়।  ১৯৫৮ সালে জেনারেল আইয়ুব খানের সামরিক শাসন পাকিস্তানকে বর্বর স্বৈরশাসনের যাঁতাকলে আবদ্ধ করে। এ সময় সব ধরনের-বাক স্বাধীনতা হরণ করা হয়েছিল। তৎকালীন পাকিস্থানের স্বৈরশাসক আইয়ুব খানের শাসন ব্যবস্থাকে ব্যঙ্গ করে এ উপন্যাস রচিত হয়। এ উপন্যাসের মূল চরিত্র তাতারী। গণতান্ত্রিক চেতনাকে ভয় পায় স্বৈরাচারী শাসক। এই চেতনাকে দমন করার জন্যই আবার নেমে আসে সামরিক শাসন তবুও লেখকের প্রতিবাদ স্তব্ধ থাকেনি। রূপকের মধ্য দিয়ে তীব্র হয়ে উঠেছে এই প্রতিবাদ। প্রতিবাদে সোচ্চার হয়েছে শওকত ওসমানের ‘ক্রীতদাসের হাসি’র তাতারী। খলিফা হারুনর রশীদ কোনো কিছুর বিনিময়েই তাতারীর হাসি শুনতে পান না। খলিফার নির্দেশে হাসার চেয়ে মৃত্যুকে শ্রেয় মনে করেছে তাতারী।গণতান্ত্রিক মূল্যবোধের বিকাশে শিল্পসাহিত্যের ভূমিকা, সেলিনা হোসেন   তথ্যসূত্র   বিষয়শ্রেণী:বাংলা ভাষার উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:১৯৬৩-এর বাংলাদেশী উপন্যাস
এই প্রকল্প পাতাতে সংস্কৃত শব্দসমূহের (ব্যক্তিনাম ও স্থাননামের) প্রতিবর্ণীকরণের পদ্ধতি বর্ণিত হয়েছে।  সংস্কৃত ভাষা (, , ) হল একটি ঐতিহাসিক ইন্দো-ইউরোপীয় ভাষা এবং হিন্দু ও বৌদ্ধধর্মের দেবভাষা।  প্রতিবর্ণীকরণ সারণি ব্যঞ্জনবর্ণ  সংস্কৃত বর্ণ  আধ্বব  ধ্বনিগত বানান  সহজবোধ্য বাংলা বানান  মন্তব্য क   [k]  ক্  ক    ख   [kʰ]  খ্  খ    ग   [ɡ]  গ্  গ    घ   [ɡʱ]  ঘ্  ঘ    ङ  [ŋ]  ঙ্  ঙ    च   [tɕ]  চ্  চ    छ   [tɕʰ]  ছ্  ছ    ज   [dʑ]  জ্  জ    झ   [dʑʱ]  ঝ্  ঝ  ञ   [ɲ]  ঞ্  ঞ    ट   [ʈ]  ট্  ট    ठ   [ʈʰ]  ঠ্  ঠ    ड   [ɖ]  ড্  ড, ড় (প্রতিবেশভেদে)   ढ   [ɖʱ]  ঢ্  ঢ, ঢ় (প্রতিবেশভেদে)   ण   [ɳ]  ণ্  ণ  त   [t]  ত্  ত    थ   [tʰ]  থ্  থ    द   [d]  দ্  দ    ध   [dʱ]  ধ্  ধ    न   [n]  ন্  ন    प   [p]  প্  প    फ   [pʰ]  ফ্  ফ   ब  [b]  ব্  ব    भ   [bʱ]  ভ্  ভ    म   [m]  ম্  ম    य   [j]  ইয়্  য, য় (প্রতিবেশভেদে)    र   [r]  র্  র    ल   [l]  ল্  ল    व   [ʋ]  ওয়্  ব  श   [ʃ]  শ্  শ    ष   [ʂ]  ষ্  ষ    स   [s]  স্  স    ह   [ɦ]  হ্  হ     স্বরবর্ণ  সংস্কৃত বর্ণ  আধ্বব  ধ্বনিগত বানান  সহজবোধ্য বাংলা বানান  মন্তব্য अ  [ɐ]  অ  অ  आ, ा  [aː]  আ  আ, া  इ, ि  [ɪ]  ই  ই, ি  ई, ी  [iː]  ঈ  ঈ, ী  उ, ु  [ʊ ]  উ  উ, ু  ऊ, ू  [uː ]  ঊ  ঊ, ূ  ऋ, ुुृ  [r̩]  ঋ  ঋ, ৃ  ॠ, ॄ  [r̩ː]  ৠ  ঋ, ৃ  ऌ,‌‌ ॢ  [l̩]  ঌ  লি  ॡ, ॣ  [l̩ː]  ৡ  লি  ए, े  [eː]  এ  এ, ে  ऐ, ै  [ɐːi̯]  অই  ঐ‌, ৈ  ओ, ो  [oː]  ও  ও, ো  औ, ौ  [ɐːu̯]  অউ  ঔ, ৌ  ं  [ ̃ ]  ঁ  ং  ः   [h]  হ্  ঃ   ँ  [ ̃ ]  ঁ  ঁ   আরও দেখুন  সংস্কৃত থেকে বাংলায় লিপ্যন্তরের পদ্ধতি  সংস্কৃত বিষয়শ্রেণী:সংস্কৃত ভাষা
সাকুচিয়া দক্ষিণ বাংলাদেশের ভোলা জেলার অন্তর্গত মনপুরা উপজেলার একটি ইউনিয়ন।   আয়তন  সাকুচিয়া দক্ষিণ ইউনিয়নের আয়তন ২০,২১৮ একর।   প্রশাসনিক কাঠামো  সাকুচিয়া দক্ষিণ ইউনিয়ন মনপুরা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মনপুরা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সাকুচিয়া দক্ষিণ ইউনিয়নের মোট জনসংখ্যা ১৫,৫৯৫ জন। এর মধ্যে পুরুষ ৭,৭৫৯ জন এবং মহিলা ৭,৮৩৬ জন। মোট পরিবার ৩,২৭১টি।   শিক্ষা  ২০১১ সালের আদমশুমারি অনুযায়ী সাকুচিয়া দক্ষিণ ইউনিয়নের সাক্ষরতার হার ২৯.৫%।   আরও দেখুন   মনপুরা উপজেলা  মনপুরা থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:মনপুরা উপজেলার ইউনিয়ন
ইউক্রেন স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে এবং তারপর থেকে প্রত্যেক গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করে আসছে। ওকসানা বাইউল হলেন প্রথম স্বর্ণ পদক বিজয়ী ইউক্রেনীয় ক্রীড়াবিদ।  স্বাধীনতার পূর্বে ইউক্রেন, ১৯০০-১৯১২ গেমস রুশ সাম্রাজ্যের অধীন, ১৯৫২-১৯৮৮ গেমস সোভিয়েত ইউনয়নের অধীন এবং সোভিয়েত ইউনিয়নের পতনের পর ১৯৯২ গেমসে সমন্বিত দলের অধীনে অলিম্পিক গেমসে প্রতিনিধিত্ব করেছে। তাতিয়ানা গুতসু হলেন ১৯৯২ সমন্বিত দলের সবচেয়ে সেরা ক্রীড়াবিদ।  ইউক্রেনীয় ক্রীড়াবিদগণ গ্রীষ্মকালীন অলিম্পিকে ১১৫ টি পদক এবং শীতকালীন অলিম্পিকে ৭ টি পদক জিতেছে। সবচেয়ে বেশি পদক জিতেছে গ্রীষ্মকালীন জিমন্যাস্টিকসে এবং শীতকালীন বায়াথলনে। ইউক্রেন শীর্ষ পদক অর্জনকারী দেশসমূহের মধ্যে একটি।  ন্যাশনাল অলিম্পিক কমিটি অব ইউক্রেন ১৯৯০ সালে গঠিত হলেও আন্তর্জাতিক অলিম্পিক কমিটি আইওসির স্বীকৃতি পায় ১৯৯৩ সালে।   পদক তালিকা    গ্রীষ্মকালীন গেমস অনুযায়ী পদক  গেমস ক্রীড়াবিদস্বর্ণ রৌপ্য ব্রোঞ্জ মোটঅব.    এবং  এর অংশ হিসাবে   ,  এবং  এর অংশ হিসাবে    এবং  এর অংশ হিসাবে ১৯০৮–১৯১২  ,  এবং  এর অংশ হিসাবে    এর অংশ হিসাবে  ১৯২৪–১৯৩৬  ,  এবং  এর অংশ হিসাবে   অংশগ্রহণ করেনি ১৯৫২–১৯৮৮   এর অংশ হিসাবে     এর অংশ হিসাবে    ২৩১  ৯  ২  ১২  ২৩  9   ২৩০  ৩  ১০  ১০  ২৩  21   ২৩৯  ৪  ৫  ৯  ২২  13   ২৩৪  ৭  ৫  ১৫  ২৭  11   ২৩৮  ৬  ৫  ৯  ২০  14                       সর্বমোট  ৩৩  ২৭  ৫৫  ১১৫  32   শীতকালীন গেমস অনুযায়ী পদক   গেমস ক্রীড়াবিদ স্বর্ণ রৌপ্য ব্রোঞ্জ মোটঅব.    এবং  এর অংশ হিসাবে ১৯২৮–১৯৩৬  ,  এবং  এর অংশ হিসাবে ১৯৪৮–১৯৫২  অংশগ্রহণ করেনি ১৯৫৬–১৯৮৮   এর অংশ হিসাবে    এর অংশ হিসাবে   ৩৭  ১  ০  ১  ২  13   ৫৬  ০  ১  ০  ১  18   ৬৮  ০  ০  ০  ০  -   ৫২  ০  ০  ২  ২  25   ৫২  ০  ০  ০  ০  -   ৪৫  ১  ০  ১  ২  20             সর্বমোট  ২  ১  ৪  ৭  33   বহিঃসংযোগ
শৌনক () হল শিক্ষকদের জন্য এবং অথর্ববেদের শাখার জন্য প্রযোজ্য নাম। এটি বিশেষত একজন বিখ্যাত সংস্কৃত ব্যাকরণবিদ, ঋগ্বেদের ঋগ্বেদ-প্রাতিশাখ্য, বৃহদেবতা, কর্ণব্যূহ এবং ছয়টি অনুক্রমণী এর লেখকের নাম। তাকে কাত্যায়ন এবং বিশেষ করে অশ্বলায়নের শিক্ষক হিসেবে দাবি করা হয় এবং বলা হয় যে তিনি ঋগ্বেদের বাষ্কল ও শাকল শাখাকে একত্র করেছিলেন। কিংবদন্তীতে, তাকে কখনও কখনও গৃতসমদ, বৈদিক ঋষি হিসেবে চিহ্নিত করা হয়।  সাহিত্য বিষ্ণুপুরাণ অনুসারে, শৌনক ছিলেন গৃতসমদের পুত্র এবং মানব জীবনের চারটি স্তরের ব্যবস্থা আবিষ্কার করেছিলেন। সূত মহামুনি শৌনক মহা মুনির নেতৃত্বে একদল ঋষিদের কাছে পৌরাণিক কাহিনী বর্ণনা করেছিলেন।  ঋগ্বেদ-প্রাতিশাখ্য শৌনককে দায়ী করা হয় যিনি নৈমিষারণ্য এ অনুষ্ঠিত সত্র-যজ্ঞে (১২ দিনের খুব বড় আকারের সম্মিলিত যজ্ঞ) অন্যদের শিখিয়েছিলেন, চম্পা শহরের বিষ্ণুমিত্রের মতে, ঋগ্বেদ-প্রাতিশাখ্যর উবত ভাষ্যের ভাষ্যকার। (English)Mangaldeva Śāstri, The Rgveda-prātiśākhya with the commentary of Uvaṭa by Śaunaka.; Vaidika Svādhyāya Mandira, Varanasi Cantt.,1959, OCLC: 28723321(Hindi)Virendrakumar Verma, Rgveda-prātiśākhya of Śaunaka Along with Uvaṭabhāshya; Chaukhambha Sanskrit Pratishthan,38 U.A., Jawaharnagar, Bungalow Road, Delhi-110007, Reprint-1999; (also published by Saujanya Books, Delhi, and by Benaras Hindu University)  মহাভারত মহাকাব্যে শৌনকের বিশিষ্ট ভূমিকা ছিল। মহাকাব্য মহাভারত শৌনককে বর্ণনা করেছিলেন উগ্রশ্রব সৌতী নামে একজন গল্পকার শৌনকের নেতৃত্বে ঋষিদের সম্মেলন চলাকালীন নৈমিষারণ্য নামের বনে।  তথ্যসূত্র  বহিঃসংযোগ  বিষয়শ্রেণী:হিন্দুধর্মের উপাধি ও পেশা বিষয়শ্রেণী:প্রাচীন সংস্কৃত ব্যাকরণবিদ বিষয়শ্রেণী:মহাভারতের চরিত্র
ফুটবল ক্লাব উরাল ইয়েকাতেরিনবুর্গ (এছাড়াও এফসি উরাল ইয়েকাতেরিনবুর্গ () অথবা এফকে উরাল ইয়েকাতেরিনবুর্গ নামে পরিচিত) হচ্ছে ইয়েকাতেরিনবুর্গ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৩০ সালের ১লা সেপ্টেম্বর তারিখে প্রতিষ্ঠিত হয়েছে। এফসি উরাল ইয়েকাতেরিনবুর্গ তাদের সকল হোম ম্যাচ ইয়েকাতেরিনবুর্গের কেন্দ্রীয় স্টেডিয়ামে খেলে থাকে; যার ধারণক্ষমতা হচ্ছে ৩৫,০৬১। বর্তমানে এই ক্লাবের ম্যানেজারের দায়িত্ব পালন করছেন ইয়ুরি মাতভেয়েভ এবং সভাপতির দায়িত্ব পালন করছেন গ্রিগরি ইভানভ। ইউক্রেনীয় রক্ষণভাগের খেলোয়াড় দেনিস কুলাকভ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি উরাল ইয়েকাতেরিনবুর্গ এপর্যন্ত ৪টি শিরোপা জয়লাভ করেছে; যার মধ্যে ২টি রুশ জাতীয় ফুটবল লীগ এবং ২টি রুশ দ্বিতীয় বিভাগ শিরোপা রয়েছে।  অর্জন ঘরোয়া সোভিয়েত দ্বিতীয় লীগ / রুশ ফুটবল জাতীয় লীগ  চ্যাম্পিয়ন (২): ১৯৯০, ২০১২–১৩  রুশ দ্বিতীয় বিভাগ  চ্যাম্পিয়ন (২): ২০০২, ২০০৪  রুশ কাপ  রানার-আপ (২): ২০১৬–১৭, ২০১৮–১৯  তথ্যসূত্র  বহিঃসংযোগ      বিষয়শ্রেণী:ফুটবল ক্লাব উরাল ইয়েকাতেরিনবুর্গ বিষয়শ্রেণী:রুশ প্রিমিয়ার লিগের ক্লাব বিষয়শ্রেণী:রাশিয়ার ফুটবল ক্লাব বিষয়শ্রেণী:১৯৩০-এ রাশিয়ায় প্রতিষ্ঠিত বিষয়শ্রেণী:১৯৩০-এ প্রতিষ্ঠিত ফুটবল ক্লাব
জিন সুক-হি (জন্ম: ৯ জুলাই ১৯৭৮) হলেন একজন দক্ষিণ কোরীয় মহিলা আন্তর্জাতিক ফুটবলার, যিনি একজন ডিফেন্ডার হিসেবে খেলেন। তিনি দক্ষিণ কোরিয়ার মহিলা জাতীয় ফুটবল দলের একজন সদস্য। ২০০৩ ফিফা মহিলা বিশ্বকাপে তিনি দলের অংশ ছিলেন। ক্লাব পর্যায়ে তিনি দক্ষিণ কোরিয়ার আইএনআই স্টিলের হয়ে খেলেন।    তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরিয়ার আন্তর্জাতিক নারী ফুটবলার বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:২০০২ এশিয়ান গেমসের ফুটবলার বিষয়শ্রেণী:১৯৯৮ এশিয়ান গেমসের ফুটবলার বিষয়শ্রেণী:নারী ফুটবল রক্ষণভাগের খেলোয়াড় বিষয়শ্রেণী:২০০৩ ফিফা নারী বিশ্বকাপের খেলোয়াড় বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:দক্ষিণ কোরীয় নারী ফুটবলার বিষয়শ্রেণী:এশিয়ান গেমসে দক্ষিণ কোরীয় প্রতিযোগী
আবদুল্লাহ আল আহসান ইস্তানবুল শেহির বিশ্ববিদ্যালয়ের রাষ্ট্রবিজ্ঞান ও আন্তর্জাতিক সম্পর্ক বিভাগের অধ্যাপক।  এর আগে তিনি আন্তর্জাতিক ইসলামী বিশ্ববিদ্যালয় মালয়েশিয়ার ইতিহাস ও সভ্যতা বিভাগের অধ্যাপক ছিলেন।  তিনি ইসলামী সহযোগিতা সংস্থা নিয়ে গবেষণামূলক কাজ এবং সমকালীন পশ্চিমা ও ইসলামী সভ্যতার মধ্যে সম্পর্ক অধ্যয়নের মাধ্যমে উত্তর-ঔপনিবেশিক মুসলিম বিশ্বে সংকট মোকাবিলা প্রচেষ্টার জন্য পরিচিত।   শিক্ষা  আবদুল্লাহ আল আহসান যথাক্রমে পাঞ্জাব বিশ্ববিদ্যালয় থেকে সাধারণ স্টাডিজে স্নাতক এবং কায়েদ-ই-আজম বিশ্ববিদ্যালয় থেকে ইতিহাসে স্নাতকোত্তর অর্জন করেছেন। এরপর থেকে তিনি কানাডার ম্যাকগিল বিশ্ববিদ্যালয় থেকে পড়াশোনা চালিয়ে যান এবং অবশেষে মার্কিন যুক্তরাষ্ট্রের মিশিগান বিশ্ববিদ্যালয়, অ্যান আরবার থেকে ইতিহাসে পিএইচডি অর্জন করেন।    গ্রন্থ-পঁজী  আল-আহসান শিক্ষা, রাজনীতি, বিজ্ঞান এবং সুশাসনের উপর মনোযোগ দিয়ে সমসাময়িক ইসলামী এবং পাশ্চাত্য সভ্যতার মধ্যে সম্পর্কের বিষয়ে বই, মনোগ্রাফ এবং নিবন্ধ প্রকাশ করেছেন। আল-আহসান মুসলিম বিশ্বের সমসাময়িক বিষয়গুলির উপর নিয়মিত লেখালেখিও করেন। তিনি আল জাজিরা, টার্কি এজেন্ডা  এবং তুরস্কের রাষ্ট্রায়ত্ত আনাদোলু এজেন্সিতে বিভিন্ন বিষয়ে নিয়ে লেখেন - যেমন কাশ্মীর , গণতন্ত্র ও মানবাধিকার।  তাঁর বই এবং নিবন্ধগুলি আরবি, বাংলা, বসনিয়ান, তুর্কি এবং উর্দু ভাষায় অনুবাদ করা হয়েছে।    বই    ইসলামী সহযোগিতা সংস্থা: একটি ইসলামিক রাজনৈতিক প্রতিষ্ঠানের পরিচয়, (1988)   উম্মাহ নাকি জাতি: সমসাময়িক মুসলিম সমাজে আইডেন্টিটি সংকট, (1992)   খিলাফত-এ -রশিদার ইতিহাস , (২০০০)   সুশাসনের জন্য পথনির্দেশন : কোরাআন, বিজ্ঞান এবং আন্তঃ-সাংস্কৃতিক পন্থা দ্বারা অনুসন্ধান, আব্দুল্লাহ আল-আহসান এবং স্টিফেন বি ইয়াং সম্পাদিত, (জুন 2008)   সুশাসনের জন্য কোরআনের পথনির্দেশন :একটি সমসাময়িক দৃষ্টিভঙ্গি, প্রথম সংস্করণ (2017)    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তানি মুসলিম বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুসলিম ইতিহাসবিদ বিষয়শ্রেণী:ইসলামের ইতিহাসবিদ
হলদেপেটী ফ্যান্টাইল বা হলুদঘন্টী ফ্যান্টাইল (Chelidorhynx hypoxanthus) একটি দক্ষিণ ও দক্ষিণ-পূর্ব এশীয় পাখি। এটি হলুদ-পেটযুক্ত পরী-ফ্যান্টাইল হিসাবেও পরিচিত। পাখিটি দক্ষিণ এশিয়া, হিমালয় এবং থাইল্যান্ড, ভিয়েতনাম এবং মায়ানমার সহ দক্ষিণ-পূর্ব এশিয়ার কিছু অংশে পাওয়া যায়।  এটি আকারে প্রায় ৮ সেন্টিমিটার। এর নিচের দিকে হলুদ এবং একটি কালো চোখের স্ট্রাইপ, সাদা উইং-বার এবং ব্রড ব্ল্যাক লেজ সাদা টিপড রয়েছে।   তথ্যসূত্র   বিষয়শ্রেণী:হিমালয়ের পাখি বিষয়শ্রেণী:লাওসের পাখি বিষয়শ্রেণী:মিয়ানমারের পাখি বিষয়শ্রেণী:তিব্বতের পাখি বিষয়শ্রেণী:উত্তর-পূর্ব ভারতের পাখি বিষয়শ্রেণী:১৮৪৩-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
এসথার কাপলান একজন অনুসন্ধানী সাংবাদিক এবং ইনসাইডারের তদন্তের উপ-সম্পাদক, এবং তিনি এর আগে দ্য সেন্টার ফর ইনভেস্টিগেটিভ রিপোর্টিং, ভিলেজ ভয়েস এবং দ্য নেশনে কাজ করেছেন, রেডিওতে তিনি ডব্লিউবিএআই- তে কাজ করেছেন।  তার কাজ পোজ এবং হারপার্স ম্যাগাজিন এ প্রকাশিত হয়েছে।   তিনি উইথ গড অন দেয়ার সাইড জর্জ ডব্লিউ বুশ এবং ক্রিশ্চিয়ান রাইট বইয়ের লেখক।   তিনি ইয়েল বিশ্ববিদ্যালয় থেকে স্নাতক পাশ ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন অনুসন্ধানী সাংবাদিক